paragraph_text: Papa Pio X. službeno je blagoslovio molitvenu osminu, a Benedikt XV. "potaknuo je njeno održavanje u cijeloj Rimokatoličkoj Crkvi". Protestantski vođe sredinom 1920.-ih također su poticali godišnju molitvenu osminu za jedinstvo među kršćanima, koja je trajala do nedjelje Duhova (tradicionalna komemoracija uspostave Crkve). Novi poticaj cjelokupnom ekumenskom gibanju i napose molitvi za jedinstvo svih kršćana dao je Drugi vatikanski sabor (održan 1962.-1965.). Između ostalog posebno je naglašen duhovni ekumenizam, to jest obraćenje srca i svetost života te javna, zajednička, i svaka osobna molitva za jedinstvo.<ref>https://ssf.hr/uz-molitvenu-osminu-za-jedinstvo-krscana/ Preuzeto 16. siječnja 2022.